CELEX: 62018TN0603R(01)
Language: bg
Date: 2019-01-28 00:00:00
Title: Поправка на известието в Официален вестник по дело T-603/18 (ОВ C 436, 3.12.2018 г.)

28.1.2019   
            
            
               BG
            
            
               Официален вестник на Европейския съюз
            
            
               C 35/34
            
         
      Поправка на известието в Официален вестник по дело T-603/18
      (
            Официален вестник на Европейския съюз C 436 от 3 декември 2018 г.
         )
      (2019/C 35/41)
      Публикуваното известие по дело T-603/18, ZE/Парламент, се заменя със следния текст:
      
         
            
               „Жалба, подадена на 9 октомври 2018 г. — ZE/Парламент
               (Дело T-603/18)
               ()
               Език на производството: гръцки
               
                  Страни
               
               
                  Жалбоподател: ZE (представител: адв. P. Giatagantzidis)
               
                  Ответник: Европейски парламент
               
                  Искания на жалбоподателя
               
               Жалбоподателят иска от Общия съд:
               
                           —
                        
                        
                           да отмени решението от 25 септември 2018 г. на генералния секретар на Европейския парламент, с което се разпорежда отстраняването на жалбоподателя от длъжност до 31 октомври 2018 г., както и всеки свързан с това решение акт,
                        
                     
                           —
                        
                        
                           да осъди ответника да заплати съдебните разноски.
                        
                     
                  Основания и основни доводи
               
               В подкрепа на жалбата си жалбоподателят излага пет основания.
               
                           1.
                        
                        
                           Първото основание е изведено от нарушение на правото му да бъде изслушан преди приемането на обжалваното решение по отношение на него.
                        
                     
                           2.
                        
                        
                           Второто основание е изведено от нарушение на правото на добра администрация, записано в член 41 от Хартата на основните права на Европейския съюз, доколкото обжалваното решение е прието по метода на „издирване на информация“.
                        
                     
                           3.
                        
                        
                           Третото основание е изведено от нарушение на принципа на безпристрастност от страна на генералния секретар, като се има пред вид, че той разпорежда започване на административно разследване по отношение на жалбоподателя и едновременно с това приема обжалваното решение.
                        
                     
                           4.
                        
                        
                           Четвъртото основание е изведено от явно нарушение на правото на жалбоподателя на зачитане на личния му живот поради наложената му забрана за достъп до работното му място, както и до личните му документи.
                        
                     
                           5.
                        
                        
                           Петото основание е изведено от нарушение на презумпцията за невиновност и на поверителния характер на приложената процедура в резултат на изявленията, дадени за печата от висши служители на Европейския парламент.“